### Resumé

Teknisk Udvalg fortsætter drøftelsen af udfordringer til budget 2026-2029 for drift og anlæg.

Hertil skal udvalget beslutte, hvilke drifts- og anlægsudfordringer, der skal forelægges på Byrådets temamøde ultimo juni måned.

### Sagsfremstilling

Udvalget havde på sidste udvalgsmøde - den 6. maj 2025 - første drøftelse af drifts- og anlægsudfordringer/ønsker indenfor udvalgets område.

Med afsæt i disse drøftelser og i forlængelse af nedenstående budgettidsplan, skal udvalget i dag beslutte og prioritere, hvilke udfordringer, der skal forelægges på Byrådets budget temamøde 24. juni 2025.

![](data:image/jpeg;base64...)

Figur 1. Tidsplan for Teknisk Udvalgs budgetproces.

Udvalgets drøftelser vil på mødet tage afsæt i en opdateret præsentation fra sidste møde.

##### **Budgetnotat**

Udfordringerne er kategoriseret som grønne eller blå.

* Grøn - Udfordringer opstået som følge af ændring af servicebehov / bevilling der bortfalder
* Blå - Vigtige budgettemaer / indsatser

Til brug for de politiske drøftelser er der udarbejdet et budgetnotat, der kort beskriver udvalgets grønne budgetudfordringer i 2026 på drift og anlæg.

Budgetnotaterne og indholdet heri vil blive præsenteret på Byrådets temamøde i juni, og materialet indgår i budgetlægningens spor 2.

Udkast til budgetnotat er vedhæftet denne sag - Budgetnotaterne bliver efter dette møde tilpasset efter Udvalgets endelige prioritering af drifts- og anlægsudfordringer.

##### **Kapacitetsanalyser**

I budgetprocessen skal udvalgene opdatere og udarbejde nye kapacitetsanalyser. Med det menes analyser af kapacitetsmæssige behov, der bl.a. opstår som følge af [adresse] befolkningsmæssige og geografiske sammensætning. Disse overvejelser indgår i budgetnotaterne.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles i Teknisk Udvalg.

### Indstilling Teknik- og Miljødirektøren indstiller

**at** udvalget drøfter og beslutter, hvilke drifts- og anlægsudfordringer, der skal forelægges Byrådet på budget-temadagen 24. juni 2025.

### Beslutning

Godkendt med de fremsatte bemærkninger.

Finn Clausen var fraværende.